钦定古今图书集成/明伦汇编/人事典/第080卷 > 《东征歌》隋·王通
## 钦定古今图书集成/明伦汇编/人事典/第080卷 > 《东征歌》隋·王通

《文中子世家》曰：“隋仁寿三年，文中子西游长安，见文帝，奏太平十有二策。帝下其议于公卿，公卿不悦。文中子知谋之不用，赋《东征之歌》而归。帝闻而再征之，不赴。”

我思国家兮，远游京畿，忽逢帝王兮降礼布衣。遂怀
古人之心兮，将兴太平之基。时异事变兮志乖愿违。
吁嗟“道之不行兮垂翅东归，皇之不断兮劳身西飞。”